ai4bharat/Pralekha huggingface dataset:
మంత్రిమండలి
ఇన్స్టిట్యూట్ ఆఫ్ చార్టర్డ్ అకౌంట్స్ ఆఫ్ ఇండియా , వెరెనిగింగ్ వాన్ రిజిస్టర్ కంట్రోలర్స్  ,
నెదర్లాండ్స్ ల మధ్య అవగాహన ఒప్పందానికి కేంద్ర మంత్రివర్గం ఆమోదం
నెదర్లాండ్స్ లోని వెరెనిగింగ్ వాన్ రిజిస్టర్ కంట్రోలర్స్ తో ఇన్స్టిట్యూట్ ఆఫ్ చార్టర్డ్ అకౌంట్స్ ఆఫ్ ఇండియా  అవగాహనా ఒప్పందాన్ని కుదుర్చుకోవడానికి ప్రధానమంత్రి శ్రీ నరేంద్ర మోడి అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఒప్పందం నెదర్లాండ్స్ మరియు భారతదేశంల మధ్య అకౌంటింగ్, ఫైనాన్షియల్ మరియు ఆడిట్ నాలెడ్జ్ అంశాల అభివృద్ధి అవగాహనకు ఈ ఒప్పందం సహాయపడుతుంది.
అమలు వ్యూహం మరియు లక్ష్యాలు
i.నెదర్లాండ్స్ లో సాంకేతిక కార్యక్రమాలు, సెమినార్లు, సమావేశాలు, సదస్సులు నిర్వహించడానికి ఐసీఎఐ మరియు విఆర్ సి కలిసి పనిచేస్తాయి.
ii.సభ్యుల నిర్వహణ, వృత్తిపరమైన నైతిక విలువలు,సాంకేతిక పరిశోధన, వృత్తి విద్య కొనసాగింపు, విద్య మరియు పరీక్షల నిర్వహణ అంశాలతో పాటు అకౌంటెన్సీ వృత్తి అవకాశాలను మెరుగు పరచడానికి రెండు సంస్థలు పరస్పరం సహకరించుకుంటాయి.
iii. నెదర్లాండ్స్ లో అకౌంటింగ్, ఫైనాన్స్, ఇన్ఫర్మేషన్ టెక్నాలజీ మరియు ఆడిట్ రంగాలలో స్వల్పకాలిక ప్రొఫెషనల్ కోర్సులను అందించడం.
iv.విద్యార్థులు మరియు బోధనా సిబ్బందిని ఒక దేశం నుంచి మరో దేశానికి పంపుతూ అధివృద్ధి సాధించడానికి గల అవకాశాలను చర్చించడం
v. అవసరమైనప్పుడు భారతదేశం మరియు నెదర్లాండ్స్ మరియు అంతర్జాతీయంగా అకౌంటెన్సీ వృత్తికి సంబంధించిన అనియంత్రిత సమాచారాన్ని పంచుకోవడం
ప్రయోజనాలు
రెండు దేశాలకు చెందిన గుర్తింపు పొందిన సంస్థల మధ్య కుదిరిన అవగాహన వల్ల భారతీయ చార్టర్డ్ అకౌంటెంట్లకు నెదర్లాండ్స్ లో ఉపాధి అవకాశాలు లభిస్తాయి. తద్వారా భారతదేశానికి తిరిగి నిధులు ఎక్కువగా వస్తాయి.
ప్రభావం
ఐసీఎఐ యూరోపియన్ ప్రాంతంలో 1500 మందికి పైగా సభ్యులను నెదర్లాండ్స్ లో దాదాపు 80 మంది సభ్యులను కలిగి ఉంది. నెదర్లాండ్స్ కి చెందిన విఆర్ సికి సహకారం అందించడం కోసం కుదుర్చుకున్న ఒప్పందం వల్ల ఆ దేశంలో సంస్థ సభ్యులకు మరిన్ని వృత్తిపరమైన అవకాశాలు లభిస్తాయి.
నేపధ్యం
చార్టర్డ్ అకౌంటెంట్స్ చట్టం,1949 కింద ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా రాజ్యాంగ బద్దంగా ఏర్పాటు అయింది.భారతదేశంలో చార్టర్డ్ అకౌంటెంట్స్ వృత్తి నియంత్రణ కోసం ఇది పనిచేస్తున్నది. 1988 లో స్థాపించబడిన వెరెనిగింగ్ వాన్ రిజిస్టర్ కంట్రోలర్స్  ఒక స్వచ్ఛంద వృత్తిపరమైన సంస్థ. దీని సభ్యులు మేనేజ్ మెంట్ అకౌంటింగ్, ఫైనాన్షియల్ అకౌంటింగ్, ఇంటిగ్రేటెడ్ రిపోర్టింగ్, స్ట్రాటజిక్ కంట్రోల్ అండ్ రిస్క్ మేనేజ్ మెంట్ మరియు కార్పొరేట్ గవర్నెన్స్ లో తమ సర్వీసులను అందిస్తున్నారు.
సమాచార, ప్రసార మంత్రిత్వ శాఖ
ప్రింట్, ఎలక్ర్టానిక్ మీడియా సంస్థలకు కేంద్ర సమాచార, ప్రసార మంత్రిత్వ శాఖ సూచన
ప్రస్తుత కరోనా పరిస్థితుల్లో విధులు నిర్వహిస్తూ మీడియా ప్రతినిధులు కొవిడ్-19 బారిన పడుతున్న నేపథ్యంలో కేంద్ర సమాచార, ప్రసార మంత్రిత్వ శాఖ ఇవాళ ప్రింట్, ఎలక్ర్టానిక్ మీడియా సంస్థలకు కొన్ని సూచనలు చేసింది.
దేశవ్యాప్తంగా కొవిడ్-19 సంబంధిత వార్తలను సేకరించే రిపోర్టర్లు, కెమెరామెన్లు, ఫొటోగ్రాఫర్లు సహా మీడియా ప్రతినిధులంతా తగిన జాగ్రత్తలు తీసుకోవాలని చెప్పింది. విధి నిర్వహణలో భాగంగా వార్తల కవరేజీ కోసం ఒక ప్రాంతం నుంచి ఇంకొక ప్రాంతానికి, కంటెన్మెంట్ జోన్లు, హాట్స్పాట్లు, కొవిడ్ కేసులున్న ఇతర ప్రాంతాలకు వెళ్లినప్పుడు ఆరోగ్యపరంగా జాగ్రత్తలు తీసుకోవాలని సూచించింది. క్షేత్రస్థాయికి వెళ్లే మీడియా సిబ్బందితోపాటు, కార్యాలయంలోనే ఉండి పనిచేసే ఉద్యోగుల ఆరోగ్యం విషయంలోనూ తగిన శ్రద్ధ చూపాలని మీడియా సంస్థలకు కేంద్ర సమాచార, ప్రసార మంత్రిత్వ శాఖ విజ్ఞప్తి చేసింది.
ఈ మార్గదర్శకాలకు సంబంధించిన పూర్తి సమాచారాన్ని కేంద్ర సమాచార, ప్రసార మంత్రిత్వ శాఖ వెబ్సైట్లో కింది లింక్ ద్వారా చదవవచ్చు.
https://mib.gov.in/sites/default/files/Advisory%20to%20Print%20and%20Electronic%20Media.pdf
వాణిజ్యం, పరిశ్రమల మంత్రిత్వ శాఖ
కోవిడ్-19 మహమ్మారి సందర్భంగా, దేశీయ రవాణా కోసం లిక్విడ్ ఆక్సిజన్ తీసుకెళ్లడానికి ఐఎస్ఓ ట్యాంక్ కంటైనర్లను ప్రవేశపెట్టేందుకు పెట్రోలియం, పేలుడు పదార్థాల భద్రతా సంస్థ  కు అనుమతి మంజూరు
కోవిడ్ 19 మహమ్మారి నేపథ్యంలో, మరియు ఆక్సిజన్ను తగినంత పరిమాణంలో తరలించాల్సిన అవసరం ఉందని, స్వల్ప కాలం నోటీసుతో , మిగులు ఉన్న ప్రాంతాల నుండి లోటు ఉన్న ప్రాంతాలకు, దేశీయ రవాణా కోసం ద్రవ ఆక్సిజన్ను తరలించడానికి ఐఎస్ఓ కంటైనర్లకు అనుమతి ఇవ్వడం అవసరమని భావించారు. దేశీయ రవాణా కోసం లిక్విడ్ ఆక్సిజన్ కదలిక కోసం ఐఎస్ఓ ట్యాంక్ కంటైనర్లను ప్రవేశపెట్టడానికి వాణిజ్య, పరిశ్రమల మంత్రిత్వ శాఖ కి చెందిన డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్ , పెట్రోలియం, పేలుడు పదార్థాల భద్రతా సంస్థ  కు అనుమతి ఇచ్చింది. నొవెల్ కరోనా వైరస్  మహమ్మారి వల్ల, ఐఎస్ఓ కంటైనర్ల ద్వారా దేశంలో ఆక్సిజన్ కదలిక రోడ్ నెట్వర్క్ ద్వారా సురక్షితంగా, వేగవంతంగా ఆక్సిజన్ బదిలీకి ప్రయోజనకారిగా ఉంటుంది.
దేశీయంగా నడపడం కోసం ఐఎస్ఓ ట్యాంక్ కంటైనర్లను ప్రవేశపెట్టే ప్రతిపాదనను క్రయోజెనిక్ ఆక్సిజన్ తయారీదారులతో సంప్రదింపుల సమావేశం తరువాత డిపిఐఐటి చేపట్టింది. వాటాదారుల సంప్రదింపులు కూడా జరిగాయి. అవసరం ఎక్కువగా ఉన్న ప్రస్తుత పరిస్థితుల్లో త్వరితగతిన పరిష్కరించడానికి ఈ అనుమతులను ప్రారంభంలో ఒక సంవత్సరం ఇచ్చారు.
ఈ సందర్భంలో, పెట్రోలియం, పేలుడు పదార్థాల భద్రతా సంస్థ  ఆక్సిజన్ కోసం ఐఎస్ఓ ట్యాంక్ కంటైనర్లకు అనుమతులను త్వరగా మంజూరు చేయడానికి వాటాదారుల నుండి ఆన్లైన్ దరఖాస్తులను స్వీకరించడానికి మాడ్యూల్ను రూపొందించింది. ఐఎస్ఓ ట్యాంక్ ఐఎస్ఓ ప్రమాణాలకు అనుగుణంగా రూపొందించిన ట్యాంక్ కంటైనర్ . ఐఎస్ఓ ట్యాంకులు పెద్ద మొత్తంలో ద్రవాలను తీసుకువెళ్ళడానికి రూపొందించబడ్డాయి. ట్యాంక్ స్టెయిన్లెస్ స్టీల్తో తయారు చేయబడింది, దాని చుట్టూ వివిధ రకాల రక్షణ పొరలు ఉన్నాయి. ఐఎస్ఓ ట్యాంకర్ 20 మెట్రిక్ టన్నుల ద్రవ ఆక్సిజన్ను రవాణా చేయగలవు. అవి ఒకేసారి భారీ మొత్తంలో ఆక్సిజన్ను తీసుకెళ్లగలవు కాబట్టి, అవసరమైన ప్రాంతాలకు తగినంత ఆక్సిజన్ను బదిలీ చేయడానికి ఐఎస్ఓ కంటైనర్లు సహాయపడతాయి.
ఆరోగ్య, కుటుంబ సంక్షేమ మంత్రిత్వ శాఖ
దేశంలో కొత్త కోవిడ్ కేసుల్లో 61% కేరళ, మహారాష్ట్ర, ఢిల్లీ, పశ్చిమ బెంగాల్, రాజస్థాన్, ఉత్తరప్రదేశ్ నుంచే
గడిచిన 24 గంటలలో కొత్తగా 44,489 కరోనా పాజిటివ్ కేసులు నమోదయ్యాయి. వీటిలో 60.72% కేవలం ఆరు రాష్ట్రాలలోనే వచ్చాయి. అవి కేరళ, మహారాష్ట, ఢిల్లీ, పశ్చిమ బెంగాల్, రాజస్థాన్, ఉత్తరప్రదేశ్. ఇందులో 6491 కేసులతో కేరళ మొదటి స్థానంలో ఉండగ్గా ఆ తరువాత మహారాష్ట్ర , ఢిల్లీ  ఉన్నాయి.
గత 24 గంటలలో నమోదైన 524 మరణాలలో 60.50% కేవలం ఢిల్లీ, మహారాష్ట్ర, పశ్చిమబెంగాల్, హర్యానా, పంజాబ్, ఉత్తరప్రదేశ్ లోనే కేంద్రీకృతమయ్యాయి. పెద్ద సంఖ్యలో కొత్త కేసులు నమోదవటంలోను, గరిష్ఠంగా మరణాల నమోదులోనూ ఉన్న ఆరు రాష్ట్రాల జాబితాలోనూ మహారాష్ట్ర, ఢిల్లీ, ఉత్తరప్రదేశ్, పశ్చిమ బెంగాల్ ఉమ్మడిగా కనబడతాయి. 99 మరణాలతో ఢిల్లీ మొదటి స్థానంలో ఉండగా మహారాష్ట్ర , పశ్చిమబెంగాల్  ఆ తరువాత స్థానాల్లో ఉన్నాయి.
భారతదేశంలో ప్రస్తుతం చికిత్సపొందుతూ ఉన్న కోవిడ్ బాధితుల సంఖ్య 4,52,344 కు చేరింది. ఇది మొత్తం నమోదైన పాజిటివ్ కేసులలో 4.88% . అ విధంగా 5% లోపు ఉంచటం సాధ్యమైనట్టు చూపుతోంది. చికిత్సలో ఉన్న కేసుల్లో 65% కేవలం 8 రాష్ట్రాలు, కేంద్రపాలిత ప్రాంతాల్లోనే కేంద్రీకృతమయ్యాయి. ఇక్కడే గరిష్ఠంగా కొత్త కేసులు, మరణాలు కూడా నమోదవుతున్నాయి.
మొత్తం మరణాలలో 61% కేవలం ఈ 8 రాష్ట్రాలు, కేంద్రపాలిత ప్రాంతాల్లోనే నమోదయ్యాయి
ప్రతి పది లక్షల జనాభాలో వస్తున్న కేసులు ఈ 8 రాష్ట్రాలు, కేంద్ర పాలిత ప్రాంతాలలో జాతీయ సగటు అయిన 6,715 తో పోల్చినప్పుడు ఎలా ఉన్నాయో ఈ చిత్ర పటం తెలియజేస్తుంది.
ఈ 8 రాష్ట్రాలు, కేంద్ర పాలిత ప్రాంతాలలో కోవిడ్ మరణాలు జాతీయ సగటు అయిన 1.46% తో పోల్చినప్పుడు ఎలా ఉన్నాయో ఈ దిగువ చిత్రపటం తెలియజేస్తుంది.
దేశంలో ఇప్పటిదాకా కోలుకున్నవారు దాదాపు 87 లక్షలకు చేరుతూ 86,79,138 మందిగా నమోదయ్యారు. ప్రస్తుతం కోలుకున్నవారి శాతం 93.66% చేరింది. గత 24 గంటలలో 36,367 మంది కోవిడ్ నుంచి కోలుకున్నారు. 15 రాష్ట్రాలు, కేంద్ర పాలిత ప్రాంతాలలో కోలుకున్నవారి శాతం జాతీయ సగటు కంటే ఎక్కువగా ఉంది.
20 రాష్ట్రాలు, కేంద్రపాలిత ప్రాంతాల్లో కోలుకున్నవారు జాతీయ సగటు కంటే తక్కువ నమోదయ్యారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
'డిజిటల్ ఇండో-ఇటాలియన్ బిజినెస్ మిషన్ ఆన్ ఫుడ్ ప్రాసెసింగ్' కార్యక్రమంలో ప్రసంగించిన శ్రీమతి హర్సిమ్రత్ కౌర్ బాదల్; ఆహార శుద్ధి రంగంలో వర్ధమాన పద్ధతులు, అవకాశాల వృద్ధిపై చర్చ ఇరు దేశాలకు లబ్ధిని చేకూర్చే ఆహార శుద్ధి రంగంలోని కీలక విభాగాలను ప్రముఖంగా ప్రస్తావించిన కేంద్ర మంత్రి
వర్చువల్ పద్ధతిలో నిర్వహించిన 'డిజిటల్ ఇండో-ఇటాలియన్ బిజినెస్ మిషన్ ఆన్ ఫుడ్ ప్రాసెసింగ్' ప్రారంభ కార్యక్రమాన్ని ఉద్దేశించి, కేంద్ర ఆహార శుద్ధి పరిశ్రమల శాఖ మంత్రి శ్రీమతి హర్సిమ్రత్ కౌర్ బాదల్ ప్రసంగించారు. రెండు రోజుల కార్యక్రమంలో, డిజిటల్ కాన్ఫరెన్సులు, వాణిజ్య వేడుక, B2B సమావేశాలు నిర్వహిస్తారు.
ప్రస్తుత పరిస్థితుల్లో ఆహార శుద్ధి రంగం పాత్రను వివరిస్తూ, ఈ రంగం దృక్కోణంలో మార్పుతో, అనేక సంస్థలు తమ ఉత్పత్తుల్లో భిన్నత్వానికి, విస్తరణకు ప్రయత్నిస్తున్నాయని కేంద్ర మంత్రి బాదల్ తెలిపారు. బహుముఖ పరికరాల సాయంతో, సౌకర్యాల్లో పెద్ద మార్పులు లేకుండానే కంపెనీలు తమ ఉత్పత్తిని పెంచుకుంటున్నాయని అన్నారు. ఇటాలియన్ ఆహార, సామగ్రి సంబంధిత సంస్థలు, ప్రపంచవ్యాప్త విస్తరణలో భాగంగా, భారత మార్కెట్ల వైపు చూస్తున్నాయన్నారు. భారత్, ఇటలీ సహజ భాగస్వాములుగా కేంద్ర మంత్రి బాదల్ అభివర్ణించారు.
బలమైన మార్కెట్గా భారతదేశ పాత్రను శ్రీమతి బాదల్ వివరించారు. తినడానికి సిద్ధంగా ఉన్న ఆహారం, ఘనీభవింపజేసిన ఆహారం, సూపర్ ఫుడ్, న్యూట్రాస్యూటికల్స్ వంటివి కీలక విభాగాలుగా మారుతున్నాయని, వీటితో ఆహార శుద్ధి రంగంలో వస్తున్న కొత్త అవకాశాల గురించి ఆమె నొక్కి చెప్పారు.
సరఫరా గొలుసును పునర్నిర్మించడంపై ప్రపంచ దేశాలు దృష్టి పెట్టాయని, ప్రపంచ ఫలాలు, కూరగాయల బుట్టగా
భారత్ ప్రసిద్ధి కనుక, ముడిపదార్ధాల వనరుల్లో తగినన్ని అవకాశాలను అందిస్తుందని కేంద్ర మంత్రి తెలిపారు. శుద్ధి చేసిన ఆహార ఉత్పత్తుల రంగంలో వేగంగా అభివృద్ధి చెందుతున్న మార్కెట్లలో భారతదేశం ఒకటని వివరించారు.
డిజిటల్ మిషన్లో 23 ఇటాలియన్ సంస్థలు భాగస్వాములుగా ఉన్నాయని శ్రీమతి బాదల్ వెల్లడించారు. ఈ కంపెనీలు.. వాటి ఉత్పత్తులు, సేవలపై వర్చువల్ ప్రదర్శన కలిగి ఉన్నాయని, భారత్లోని తుది వినియోగదారులు, ఇతర పరిశ్రమ ప్రతినిధులతో వ్యాపార  సమావేశాల్లోనూ పాల్గొంటాయని చెప్పారు. పండ్లు, కూరగాయలు, తృణధాన్యాలు, పాలు&పాలు ఉత్పత్తులు, ప్యాకింగ్, బాట్లింగ్ వంటి ముఖ్య విభాగాల్లో సమావేశాలు, వెబినార్లు ఉంటాయని; మెగా ఫుడ్ పార్కుల్లో ఉన్న యూనిట్లతో సాంకేతిక సహకారానికి అవకాశాలు ఉన్నాయని కేంద్రమంత్రి శ్రీమతి బాదల్ తెలిపారు. భారత్, ఇటలీ అసోసియేషన్ల కలయిక, సంస్థాగత అనుసంధానానికి కూడా కారణమవుతుందని అన్నారు.
మెగా ఫుడ్ పార్కులు, అగ్రి ఎక్స్పోర్ట్ జోన్లు, పారిశ్రామిక పార్కులు, ఎస్టేట్లు, క్లస్టర్లు వంటి సిద్ధంగా ఉన్న మౌలిక సదుపాయాల రూపంలో ఆహార శుద్ధి మంత్రిత్వ శాఖ అనేక అవకాశాలు అందిస్తోందని కేంద్ర మంత్రి తెలిపారు. పీఎంకేఎస్వై, పీఎంఎఫ్ఎంఈ, ఆత్మనిర్భర్ భారత్ కింద ఇటీవల చేసిన ప్రకటనల గురించి మంత్రి వివరించారు.
ఈ కార్యక్రమంలో పాల్గొన్న భారత్, ఇటలీ సంస్థలకు కేంద్రమంత్రి శుభాకాంక్షలు తెలిపారు. విజయవంతమైన ఫలితాలు రావాలని ఆకాంక్షించారు. ఆహార శుద్ధి రంగంలో ఇటలీ భాగస్వామ్యాన్ని భారత్ కోరుతోందని, ఇది రెండు దేశాల సంబంధాలను మరింత బలోపేతం చేస్తుందని కేంద్ర మంత్రి హర్సిమ్రత్ కౌర్ బాదల్ చెప్పారు.
మానవ వనరుల అభివృద్ధి మంత్రిత్వ శాఖ
ఉన్నత విద్య అంతర్జాతీయీకరణ
భారతదేశాన్ని గ్లోబల్ స్టడీ గమ్యస్థానంగా ప్రోత్సహించడానికి అలాగే అంతర్జాతీయీకరణకు ఎన్ఈపీ 2020 పలు చర్యలను నిర్దేశిస్తుంది. అందులో పరిశోధన / బోధనా సహకారాలు మరియు అధ్యాపకులు/విద్యార్థుల మార్పిడిని సులభతరం చేయడం మరియు నాణ్యమైన విదేశీ హెచ్ఈఐతో పరస్పరం ప్రయోజనకరమైన ఎంఓయూలపై సంతకం చేయడం; మంచి ప్రతిభ కనబరుస్తున్న భారతీయ విశ్వవిద్యాలయాలను ఇతర దేశాల్లో క్యాంపస్లను ఏర్పాటు చేసేందుకు ప్రోత్సహించడం; ఎంపిక చేసిన విశ్వవిద్యాలయాలు ఉదా. ప్రపంచంలోని అగ్రశ్రేణి 100 విశ్వవిద్యాలయాలలో ఉన్నవి భారతదేశంలో పనిచేయడానికి సులభతరం చేయబడతాయి; విదేశాల నుండి వచ్చే విద్యార్థులను స్వాగతించడానికి మరియు మద్దతు ఇవ్వడానికి ప్రతి హెచ్ఈఐ వద్ద అంతర్జాతీయ విద్యార్థి కార్యాలయాన్ని ఏర్పాటు చేయడం; ప్రతి హెచ్ఈఐకి అవసరమైన చోట విదేశీ విశ్వవిద్యాలయాలలో పొందిన క్రెడిట్లను లెక్కించడం; మరియు ఇండాలజీ, భారతీయ భాషలు, ఆయుష్ ఔషధాల వ్యవస్థలు, యోగా, కళలు మొదలైన అంశాలలో కోర్సులు మరియు ప్రోగ్రామ్లు వంటివి ఉంటాయి.
జాతీయ విద్యా విధానం  2020 సిఫార్సులకు అనుగుణంగా ఉన్నత విద్య అంతర్జాతీయీకరణను బలోపేతం చేయడానికి అనేక చర్యలు ప్రారంభించబడ్డాయి, అవి:
- విదేశీ విద్యార్థులకు ఆతిథ్యం ఇచ్చే విశ్వవిద్యాలయాల క్యాంపస్లో అంతర్జాతీయ వ్యవహారాల కార్యాలయం మరియు పూర్వ విద్యార్థుల కనెక్ట్ సెల్ ఏర్పాటు వంటి నిబంధనలను కలిగి ఉన్న ఉన్నత విద్య అంతర్జాతీయీకరణపై మార్గదర్శకాలను జూలై, 2021లో యూజీసీ నోటిఫై చేసింది.
- 179 విశ్వవిద్యాలయాలు అంతర్జాతీయ వ్యవహారాల కార్యాలయాన్ని ఏర్పాటు చేశాయి మరియు 158 విశ్వవిద్యాలయాలు పూర్వవిద్యార్ధుల కనెక్ట్ సెల్లను ఏర్పాటు చేశాయి.
- భారతీయ హెచ్ఈఐలు మరియు విదేశీ హెచ్ఈఐల మధ్య విద్యాపరమైన సహకారాన్ని పెంపొందించడానికి, “యూనివర్శిటీ గ్రాంట్స్ కమిషన్  నిబంధనలు, 2022” మే 2, 202న తెలియజేయబడ్డాయి.
- అంతర్జాతీయ ఫైనాన్షియల్ సర్వీసెస్ సెంటర్స్ అథారిటీ  మినహా దేశీయ నిబంధనల నుండి ఉచిత ఫైనాన్షియల్ మేనేజ్మెంట్, ఫిన్టెక్, సైన్స్, ఇంజనీరింగ్ మరియు మ్యాథమెటిక్స్లలో కోర్సులను అందించడానికి ప్రపంచ స్థాయి విదేశీ విశ్వవిద్యాలయాలు మరియు సంస్థలు గుజరాత్లోని గిఫ్ట్సిటీలో అనుమతించబడతాయి.
- యూజీసీ ఇన్స్టిట్యూషన్స్ ఆఫ్ ఎమినెన్స్ డీమ్డ్ టు బి యూనివర్శిటీస్ రెగ్యులేషన్స్ ఆఫ్-షోర్ క్యాంపస్లను ఏర్పాటు చేయడానికి ఎమినెన్స్ సంస్థలను అనుమతించడానికి సవరించబడ్డాయి. ప్రస్తుతం ఉన్న యుజిసి ఇన్స్టిట్యూషన్స్ ఆఫ్ ఎమినెన్స్ రెగ్యులేషన్స్కు సవరణ, యూనివర్శిటీలుగా పరిగణించబడే ఇన్స్టిట్యూషన్స్ ఆఫ్ ఎమినెన్స్  ద్వారా ఆఫ్-షోర్ క్యాంపస్ స్థాపనకు సంబంధించిన నిబంధనలు, షరతులు మరియు ఆమోద ప్రక్రియను వివరిస్తుంది.
ఈరోజు లోక్సభలో విద్యాశాఖ సహాయ మంత్రి డాక్టర్ సుభాస్ సర్కార్ లిఖితపూర్వకంగా ఈ సమాచారం అందించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 153.61 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.10 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,53,61,99,605
|
|
అందుబాటులోని నిల్వలు
|
|
19,10,08,096
153.61 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 19.10 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రసాయనాలు, ఎరువుల మంత్రిత్వ శాఖ
“ఫార్మాస్యూటికల్స్ ,వైద్య పరికరాల రంగంలో అవకాశాలు మరియు భాగస్వామ్యాలు” అనే అంశంపై ఏర్పాటైన పెట్టుబడిదారుల సదస్సును ప్రారంభించి ప్రసంగించిన డాక్టర్ మన్సుఖ్ మాండవీయ
' భారతదేశంలో ఫార్మా రంగం కేవలం పెట్టుబడుల రంగం కాదు: ప్రజల మనోభావాలతో ముడిపడి ఉన్న రంగం. వసుదైక కుటుంబం స్పూర్తితో పనిచేస్తున్న రంగం'
' ఉత్పాదకత తో ముడిపడిన ప్రోత్సాహక పథకం ఫార్మా రంగ అభివృద్ధికి తోడ్పడి భారతదేశాన్ని ఫార్మా హబ్ గా రూపొందిస్తుంది'
“ఫార్మాస్యూటికల్స్ ,వైద్య పరికరాల రంగంలో అవకాశాలు మరియు భాగస్వామ్యాలు” అనే అంశంపై ఏర్పాటైన పెట్టుబడిదారుల సదస్సును కేంద్ర ఆరోగ్య కుటుంబ సంక్షేమ, రసాయనాలు, ఎరువుల శాఖ మంత్రి డాక్టర్ మన్సుఖ్ మాండవీయ వీడియో కాన్ఫరెన్స్ ద్వారా రోజు ప్రారంభించి ప్రసంగించారు.కేంద్ర ఫార్మాస్యూటికల్స్ విభాగం ఈ సదస్సును నిర్వహించింది.ప్రపంచ ఫార్మా, వైద్య పరికరాల తయారీ రంగంలో భారతదేశ స్థానాన్ని మరింత సుస్థిరం చేయాలన్న లక్ష్యంతో ఇన్వెస్ట్ ఇండియాతో కలసి ఫార్మాస్యూటికల్స్ విభాగం ఈ సదస్సు నిర్వహించింది .
ఈ సందర్భంగా మాట్లాడిన డాక్టర్ మాండవీయ భారతదేశానికి ప్రపంచ ఫార్మసీ కేంద్రంగా గుర్తింపు లభించిందని అన్నారు. జనరిక్ ఔషదాల ఉత్పత్తి, సరఫరాలో భారతదేశం అగ్రస్థానంలో ఉందని అన్నారు. కోవిడ్-19 సమయంలో ప్రపంచంలో 150కి పైగా దేశాలకు భారత్ నుంచి ఔషధాల ఎగుమతి అయ్యాయని మంత్రి వివరించారు. భారతదేశంలో ఫార్మా రంగం కేవలం వ్యాపార రంగంగా పరిగణించడం లేదని ఆయన అన్నారు. ప్రజల మనోభావాలతో ఫార్మా రంగం ముడిపడి ఉందని అన్నారు. వసుదైక కుటుంబం స్పూర్తితో పనిచేస్తున్న ఫార్మా రఁగం లాభాలను ఆర్జించడానికి ప్రాధాన్యత ఇవ్వడం లేదని డాక్టర్ మాండవీయ పేర్కొన్నారు.
మేక్ ఇన్ ఇండియా కార్యక్రమానికి అత్యధిక ప్రాధాన్యత ఇస్తున్న ప్రధానమంత్రి శ్రీ నరేంద్ర మోదీ భారతదేశంలో అన్ని దేశాలకు చెందిన పెట్టుబడిదారులను ఆహ్వానించారని డాక్టర్ మాండవీయ అన్నారు. దేశంలో పెట్టుబడిదారులకు పూర్తి రక్షణ స్వేచ్ఛ ఉంటుందని ఆయన అన్నారు. పెట్టుబడులను ప్రోత్సహించే విధంగా నియంత్రణ వ్యవస్థ పని చేస్తుందని ఆయన అన్నారు. స్వతంత్ర న్యాయ వ్యవస్థ, దేశంలో అమలవుతున్న ప్రజాస్వామ్య పాలన దేశాన్ని పెట్టుబడిదారులకు స్వర్గధామంగా మార్చాయని అన్నారు.ప్రధానమంత్రి శ్రీ నరేంద్ర మోదీ నాయకత్వంలో భారతదేశ ఫార్మా రంగం అత్యుత్తమ పెట్టుబడుల కేంద్రంగా మారిందని పేర్కొన్నారు.ఫార్మా రంగంలో 2020లో పెట్టుబడులు 98% పెరిగాయని మంత్రి వెల్లడించారు. గత ఆర్థిక సంవత్సరంలో ఫార్మా ఎగుమతులు 18% వృద్ధి చెందాయని అన్నారు.
ఫార్మా రంగంలో పెట్టుబడులను ఆకర్షించడానికి కేంద్ర ప్రభుత్వం అమలు చేస్తున్న చర్యలను డాక్టర్ మాండవీయ సదస్సుకు వివరించారు. ఉత్పాదకత తో ముడిపడిన ప్రోత్సాహక పథకాన్ని ఫార్మా రంగంలో అమలు చేస్తున్నామని, దీనివల్ల ఈ రంగం మరింత అభివృద్ధి సాధిస్తుందని అన్నారు.దేశంలో ఔషధాలు, వైద్య పరికరాల మార్కెట్ రంగ అభివృద్ధికి అపారమైన అవకాశాలు ఉన్నాయని మంత్రి అన్నారు. ఆయుష్మాన్ భారత్ కింద 10 కోట్ల కుటుంబాలు ప్రయోజనం పొందుతాయని వివరించారు. ఈ పథకం వల్ల ఔషధాలు, వైద్య పరికరాలకు గిరాకీ పెరుగుతుందని మంత్రి వివరించారు.
పెట్టుబడిదారులకు ఆహ్వానం పలికిన ఫార్మాస్యూటికల్స్ శాఖ కార్యదర్శి కేంద్ర ప్రభుత్వం అమలు చేస్తున్న కార్యక్రమాలు, పరిశ్రమల సామర్ధ్యం వల్ల దేశంలో ఫార్మా రంగం మరింత అభివృద్ధి సాధించడానికి అవకాశాలు అందుబాటులో ఉన్నాయని వివరించారు. ఫార్మా రంగంలో భారతదేశం స్వయం సమృద్ధి సాధిస్తుందన్న ధీమాను ఆయన వ్యక్తం చేశారు.
ఫార్మాస్యూటికల్స్ శాఖ , ఇన్వెస్ట్ ఇండియా సీనియర్ అధికారులు సదస్సులో పాల్గొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నేషనల్ ఇన్స్టిట్యూట్ ఆఫ్ ఇమ్యునాలజీ సొసైటీ వార్షిక జనరల్ బాడీ మీటింగ్
కేంద్ర శాస్త్ర సాంకేతికశాఖ మంత్రి డాక్టర్ జితేంద్ర సింగ్ అధ్యక్షతన 14, నవంబర్ 2021న నేషనల్ ఇన్స్టిట్యూట్ ఆఫ్ ఇమ్యునాలజీ  సొసైటీ వార్షిక జనరల్ బాడీ మీటింగ్ జరిగింది.
నేషనల్ ఇన్స్టిట్యూట్ ఆఫ్ ఇమ్యునాలజీ డైరెక్టర్ ఇన్ చార్జ్ డాక్టర్ పుష్కర్ శర్మ... ఇన్ఫ్లమేషన్, వ్యాధికారకత, వృద్ధాప్యం, రోగనిరోధక ప్రతిస్పందనను నియంత్రించే ప్రాథమిక ప్రక్రియల గురించి ఎన్ఐఐ సంస్థ చేసిన పని గురించి వివరించారు. ఇన్ఫెక్షన్ మరియు రోగనిరోధక శక్తి, పరమాణు రూపకల్పన, జన్యు నియంత్రణ, పునరుత్పత్తి మరియు అభివృద్ధితో సహా వివిధ పరిశోధనా రంగాలపై దృష్టి కేంద్రీకరించినట్లు ఆయన తెలిపారు. ఆధునిక జీవశాస్త్రంలో అత్యాధునిక ప్రక్రియల ద్వారా పరిశోధన సమయాన్ని, వ్యవయాన్ని తగ్గించినట్లు తెలిపారు.
SARS-CoV-2 వ్యాక్సిన్ కోసం ప్రత్యేకంగా పరివర్తన పరిశోధన వైపు గుర్తించదగిన స్థాయిలో ప్రయత్నాలు జరుగుతున్నాయని ఆయన పేర్కొన్నారు. క్రియారహితం చేయబడిన వైరస్ వ్యాక్సిన్ బీబీవీ152/కోవాగ్జిన్... సార్స్కోవీ2కి బలమైన సెల్యులార్ రోగనిరోధక జ్ఞాపకశక్తిని మరియు డెల్టా, ఆల్ఫా, బీటా మరియు గామా యొక్క వైవిధ్యాలను కలిగి ఉందని, ఇది కనీసం 6 నెలల వరకు కొనసాగుతుందని ఆయన తెలిపారు. కోవిడ్ 19 పరిశోధన కోసం కూడా ఎన్ఐఐ సేవలందించిందని, కోవిడ్ 19ను ఎదుర్కొనేందుకు 65 మంది మెడికల్ ల్యాబ్ టెక్నీషియన్లకు శిక్షణనిచ్చిందని చెప్పారు. అంతేకాకుండా 30వేలకుపైగా నమూనాలను పరిశీలించడమే కాకుండా పాజిటివ్ నమూనాలను జీనోమ్ సక్వెన్స్ కోసం పంపామని చెప్పారు. ఈ సందర్భంగా గౌరవ మంత్రి జితేంద్ర సింగ్.. గత 40 ఏళ్లుగా పరిశోధన రంగంలో ఎన్ఐఐ చేస్తున్న కృషిని ప్రశంసించారు.
ఆస్టియో ఆర్థరైటిస్  కోసం ఎన్ఐఐ కొల్లాజెన్ ఆధారిత హెర్బల్ సూత్రీకరణను కూడా అభివృద్ధి చేసిందని డాక్టర్ శర్మ వివరించారు. ఈ సూత్రీకరణలో లో బయోయాక్టివ్ కొల్లాజెన్ పెప్టైడ్ మరియు రెండు హిమాలయ మొక్కల ఆల్కహాలిక్ సారం ఉన్నాయన్నారు. తదుపరి తరం ఇన్ఫ్లుఎంజా వ్యాక్సినేషన్ కోసం ఎన్ఐఐ సంస్థ ఇండో-యూరోపియన్ కన్సార్టియంలో కూడా భాగమని శర్మ తెలిపారు. ఈ సంస్థ కోబ్రా  వ్యాక్సిన్పై పనిచేస్తున్న సమూహంలో భాగమని గుర్తుచేశారు. కాలానుగుణ మరియు మహమ్మారి జాతులను కవర్ చేసే ఒక దశాబ్దంలో ఇన్ఫ్లుఎంజా జాతుల క్రమాన్ని విశ్లేషించడం ద్వారా ఇది అభివృద్ధి చేయబడుతుంది. గత రెండు దశాబ్దాల పరిశోధనల ఆధారంగా.. కోబ్రా వ్యాక్సిన్ కాలానుగుణ ఫ్లూ, ఫ్లూ యొక్క అన్ని అంటువ్యాధుల రకాలు మరియు కొత్తగా ఉద్భవిస్తున్న ఫ్లూ జాతుల నుండి రక్షణను అందించగలదని భావిస్తున్నారు. అధ్యయనం కోసం ఎన్ఐఐ క్యాంపస్లో స్టేట్ ఆఫ్ ఆర్ట్ ఎన్హెచ్పీఏబీఎస్ఎల్3 సదుపాయాలు కల్పించబడుతున్నాయి చెప్పారు. దీనిని దేశంలోని ఇతర పరిశోధకులతో కూడా పంచుకుంటారని చెప్పారు.
నేషనల్ ఇన్స్టిట్యూట్ ఆఫ్ ఇమ్యునాలజీ చేసిన పరిశోధనలు ప్రచురించబడ్డాయని, పేటెంట్ హక్కులు కూడా పొందాయని శర్మ చెప్పారు. సైన్ సేతు కార్యక్రమం ద్వారా కళాశాల మరియు పాఠశాల విద్యార్థుల కోసం ఎన్ఐఐ క్రమం తప్పకుండా ఆన్లైన్ వెబ్నార్లను నిర్వహిస్తోందన్నారు. ఎన్ఐఐ అధ్యాపకుల ఉపన్యాసాలు, సంభాషణ ఉపన్యాసాలు మరియు గెస్ట్ లెక్చరర్లతో ఈ కార్యక్రమాన్ని క్రమం తప్పకుండా నిర్వహిస్తోందన్నారు. నీతి ఆయోగ్సూచించిన ఆస్పిరేషనల్ జిల్లాల్లో ఎన్ఐఐ సైన్స్ మ్యూజియంను కూడా ఏర్పాటు చేస్తోందని సంస్థ డైరెక్టర్ ఇన్ చార్జ్ డాక్టర్ పుష్కర్ శర్మ వివరించారు.
రక్షణ మంత్రిత్వ శాఖ
భారత్-యుకే సంయుక్త సైనిక విన్యాసం “అజేయ వారియర్ – 2023” ప్రారంభం
- యునైటెడ్ కింగ్డమ్లోని సాలిస్బరీ ప్లేన్స్లో ప్రారంభం
భారత దేశం మరియు యునైటెడ్ కింగ్డమ్ల  మధ్య 7వ ఎడిషన్ ఉమ్మడి సైనిక విన్యాసం “అజేయా వారియర్-2023” యునైటెడ్ కింగ్డమ్లోని సాలిస్బరీ ప్లెయిన్స్లో 27 ఏప్రిల్ నుండి 11 మే 2023 వరకు నిర్వహించబడుతోంది. అజేయా వారియర్ సంయుక్త సైనిక విన్యాసం యునైటెడ్ కింగ్డమ్తో భారత్ నిర్వహించే ద్వైవార్షిక శిక్షణా కార్యక్రమం. ఈ సైనిక విన్యాసాలు ఒకసారి భారతదేశంలో మరోసారి యుకేలో నిర్వహించబడతాయి. గత చివరి ఎడిషన్ ఉత్తరాఖండ్లోని చౌబాటియాలో అక్టోబర్ 2021లో జరిగింది. యునైటెడ్ కింగ్డమ్కు చెందిన 2 రాయల్ గూర్ఖా రైఫిల్స్ సైనికులు, బీహార్ రెజిమెంట్కు చెందిన ఇండియన్ ఆర్మీ సైనికులు ఈ విన్యాసాల్లో పాల్గొంటున్నారు. ఇండియన్ ఆర్మీ బృందం 26 ఏప్రిల్ 2023న స్వదేశీ ఆయుధాలు మరియు ఇతర పరికరాలతో ఇండియన్ ఎయిర్ ఫోర్స్ C-17 విమానంలో బ్రైజ్ నార్టన్కు చేరుకుంది. ఐక్యరాజ్య సమితి ఆదేశం ప్రకారం పట్టణ మరియు ఉప పట్టణ పరిసరాలలో సంస్థ-స్థాయి ఉప-సాంప్రదాయ కార్యకలాపాలను చేపట్టేటప్పుడు, పరస్పర అభివృద్ధితో పాటు, సానుకూల సైనిక సంబంధాలను నిర్మించడం, ఒకరికొకరు ఉత్తమ పద్ధతులను గ్రహించడం మరియు కలిసి పనిచేసే సామర్థ్యాన్ని ప్రోత్సహించడం ఈ విన్యాసం యొక్క లక్ష్యం. రెండు సేనల మధ్య కార్యసాధకత, బోనోమీ, స్నేహాన్ని ఇది విస్తరిస్తుంది. ఈ విన్యాసం యొక్క పరిధిలో బెటాలియన్ స్థాయిలో కమాండ్ పోస్ట్ వ్యాయామం  మరియు కంపెనీ స్థాయి ఫీల్డ్ ట్రైనింగ్ వ్యాయామం  ఉంటుంది. ఈ విన్యాసాల సమయంలో, పాల్గొనేవారు వివిధ అనుకరణ పరిస్థితులలో వారి కార్యాచరణ చతురతను పరీక్షించే వివిధ మిషన్లలో పాల్గొంటారు; వారి వ్యూహాత్మక కసరత్తులను ప్రదర్శించడం మరియు మెరుగుపరచడం మరియు ఒకరికొకరు కార్యాచరణ అనుభవం నుండి నేర్చుకోవడం జరుగుతుంది. భారత సైన్యం మరియు బ్రిటిష్ సైన్యం మధ్య రక్షణ సహకారంలో "ఎక్సర్సైజ్ అజెయా వారియర్" అనేది మరో ముఖ్యమైన మైలురాయి, ఇది రెండు దేశాల మధ్య ద్వైపాక్షిక సంబంధాలను మరింత పెంపొందిస్తుంది.
హోం మంత్రిత్వ శాఖ
అంపన్ తుపాను మే 20న తీరం దాటనునన్న నేపథ్యంలో తీసుకోవాల్సిన జాగ్రత్తలపై సమీక్ష చేసిన ఎన్ సి ఎం సి
జాతీయ సంక్షోభ నిర్వహణ కమిటీ  ఛైర్మన్, కేబినెట్ సెక్రటరీ శ్రీ రాజీవ్ గౌబ నేతృత్వంలో జాతీయ సంక్షోభ నివారణ కమిటీ రెండో సారి సమావేశమై అంపన్ తుపానుపై సమీక్ష జరిపింది. ఈ తుపాను తీరం దాటిన తర్వాత ఏర్పడబోయే ప్రమాదకర పరిస్థితులను ఎలా ఎదుర్కోవాలనే దానిపై రాష్ట్రాలు, కేంద్ర మంత్రిత్వశాఖలు, ఇతర విభాగాల సంసిద్ధత గురించి ఈ సమీక్షలో చర్చించారు.
అంపన్ తుపాను మే 20వ తేదీ మధ్యాహ్నంగానీ,సాయంత్రంగానీ పశ్చిమ బెంగాల్ రాష్ట్రంలో తీరం దాటుతుందని, ఆ సమయంలో 155-165 కిలోమీటర్ల వేగంతో గాలులుండవచ్చని కేంద్ర వాతావరణ శాఖ తెలిపింది. ఈ గాలులు 185 కిలోమీటర్ల వేగానికి చేరుకోవచ్చని, భారీ వర్షాలు పడతాయని తీర ప్రాంత రాష్ట్రాలు అప్రమత్తంగా వుండాలని వాతావరణ శాఖ హెచ్చరించింది.
ఒడిషాలోని జగత్ సింగ్ పూర్, కెండ్రపాడ, భద్రక్, జైపూర్, బాలాసార్ జిల్లాలు, పశ్చిమ బెంగాల్ లోని తూర్పు మిడ్నాపూర్, దక్షిణ మరియు ఉత్తర 24 పరగణాలు, హౌరా, హుగ్లీ, కొలకత్తా జిల్లాలు తుపాను బారిన పడే అవకాశం ఎక్కువగా వుననట్టు వాతావరణ శాఖ తెలిపింది.
ఆయా రాష్రాలకు సంబంధించిన అధికారులు ఎన్ సి ఎంసి సమావేశంలో పాల్గొని తమ రాష్ట్రాల్లో చేపట్టిన చర్యల గురించి వివరించారు.అవసరమైన మేరకు ఆహారధాన్యాలు, మంచినీళ్లు, ఇంకా ఇతర నిత్యావసర వస్తువులను, సేవలను సిద్ధంగా వుంచుకున్నామని అధికారులు తెలిపారు.
నేషనల్ డిసాస్టర్ రెస్పాన్స్ ఫోర్స్ కు చెందిన 26 బృందాలు ఇప్పటికే రంగంలోకి దిగాయి. అలాగే ఆర్మీకి చెందిన బృందాలు కూడా అప్రమత్తమయి ఎలాంటి పరిస్థితులనైనా ఎదుర్కోవడానికి సిద్ధంగా వున్నాయని అధికారులు తెలిపారు.
సంబంధిత రాష్ట్రాల్లోని లోతట్టు ప్రాంతాల ప్రజలను పూర్తిస్థాయిలో ఖాళీ చేయించి సహాయక కేంద్రాలకు చేర్చాలని కేంద్ర కేబినెట్ సెక్రటరీ ఆదేశించారు. విద్యుత్ టెలికమ్యూనికేషన్ సౌకర్యాలకు అంతరాయం కలగకుండా చూసుకోవాలని, అవసరమైన ప్రాంతాల్లో ఎస్ ఎం ఎస్ ల ద్వారా హెచ్చరికలు పంపి ప్రజలను అప్రమత్తులను చేయాలని అన్నారు.
ఒడిషా, పశ్చిమ బెంగాల్ ప్రధాన కార్యదర్శులు వీడియో కాన్ఫరెన్స్ ద్వారా ఈ సమావేశంలో పాల్గొన్నారు. కేంద్ర హోంశాఖ, రక్షణ శాఖ, నౌకాయాన, విద్యుత్, టెలికమ్యూనికేషన్లు, ఆరోగ్య, ఐఎండి, ఎన్ డిఎంఏ, ఎన్ డిఆర్ ఎఫ్ విభాగాలకు చెందిన సీనియర్ అధికారులు ఈ సమావేశానికి హాజరయ్యారు. దీనిపై రేపు కూడా ఎన్ సి ఎంసీ సమావేశం జరగనున్నది.